recursal/SuperWikiNEXT-32B huggingface dataset:
**ஆன்மார்த்தக் கிரியை** என்பது சிவாகமங்களில் சொல்லப்பட்ட விதிமுறைகளுக்கேற்ப நடைபெறும் சைவ வழிபாடுகளின் பிரதான இரு பிரிவுகளில் ஒன்று. தன் நன்மை கருதிச் செய்யப்படும் சந்தியாவந்தனம், சிவபூசை போன்ற வழிபாடுகளைக் குறிக்கும்.

ஆன்மார்த்த வழிபாடுகளின் பிரிவுகள்
---------------------------------

ஆன்மார்த்த வழிபாடானது பூர்வக் கிரியை, அபரக் கிரியை என இரு வகைப்படும். பூர்வக் கிரியை ஓர் உயிர் தாயின் கற்பத்தில் தங்கும் காலம் முதல் பூமியிற் பிறந்து வளர்ந்து வாழ்ந்திருக்கும் காலம் வரையும் செய்யப்படுங் வழிபாடுகளைக் குறிக்கும். அபரக் கிரியை மரண சமயம் முதல் சபிண்டீகரணம் வரையும், அதன் மேல் வருட சிராத்தம், மகாளயம், அமாவாசை தர்ப்பணம் வரையில் விரிந்து செல்கின்றது. இந்த ஆன்மார்த்தக் கிரியையும் நித்தியம், நைமித்தியம், காமியம் என்னும் பிரிவுகளை உடையது. நித்தியம் நாள்தோறும் செய்யப்படும் தியானம், சந்தியாவந்தனம், சிவபூசை என்பவற்றைக் குறிக்கும். நைமித்தியம்: தீட்சை, ஆசாரியாபிஷேகம், விரத உத்தியாபனம், அந்தியெட்டி முதலியவற்றைக் குறிக்கும். காமியம்: விரதம், சாந்தி முதலியவற்றைக் குறிக்கும்.

ஆன்மார்த்தக் கிரியையின் அங்கங்கள்
---------------------------------

ஆன்மார்த்தக் கிரியைகளின் அங்கங்களான பூர்வக் கிரியை வகைக்குள் இருது சங்கமனம், கர்ணவேதனம், நாம கரணம், அன்னப் பிராசனம், வித்தியாரம்பம், பூணூல் தரிக்கும் சடங்கு (உபநயனம்), திருமணம், தீட்சை, சந்தியாவந்தனம், ஆசாரியாபிஷேகம், சிவபூசை என்பவை காணப்படுகின்றன.
**லெஹ்னா சிங் துர்** (*Lehna Singh Tur*) ஒரு இந்திய சீக்கிய அரசியல்வாதி ஆவார். இவர் 1941 ஆம் ஆண்டு அமிர்தசரஸ் மாவட்டத்தின் துர் கிராமத்தில் ஜாதேதரின் மோகன் சிங் துர் என்பவரின் மகனாக பிப்ரவரி 12 ஆம் நாள் பிறந்தார். சண்டிகர் மற்றும் பாட்டியாலா பஞ்சாப் பல்கலைக்கழகத்தில் சட்டத்தில் இளங்கலைப்பட்டத்தைப் பெற்றார். இவர் 1972-ஆம் ஆண்டில் பல்தேவ் கவுரை மணந்தார். இவர் கூட்டுறவு வங்கிகள், உள்ளூர் அரசாங்கங்கள் மற்றும் பஞ்சாப் மாநில மின்சார வாரியம் உள்ளிட்ட பல்வேறு அமைப்புகளுக்கான சட்ட ஆலோசகராக பணியாற்றினார்.

1980ஆம் ஆண்டு நடைபெற்ற இந்தியப் பொதுத் தேர்தலில் தர்ன் தரன் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார். 
இவரது தந்தை முந்தைய மக்களவையில் தர்ன் தரனைப் பிரதிநிதித்துவப்படுத்தியிருந்தார். லெஹ்னா சிங் துர் ஒரு சிரோமணி அகாலி தளம் கட்சியின் வேட்பாளராக நின்று 46% வாக்குகளைப் பெற்று, இந்திய தேசிய காங்கிரஸ் கட்சியின் வேட்பாளர் குர்தியான் சிங் தில்லானைத் தோற்கடித்தார். 1980 தேர்தலில் பஞ்சாபிலிருந்து ஒரு இடத்தை வென்ற ஒரே காங்கிரஸ் அல்லாத வேட்பாளர் இவர் ஆவார்.

குறிப்பாக, லெஹ்னா சிங் துர் தனது குடும்பத்தின் நிலைப்பாட்டிலிருந்து பயனடைந்தாலும், இவரது வேட்புமனுவை சிரோமணி அகாலி தளம் மற்றும் சிரோமணி குருத்துவாரா பிரபந்தக் குழுத் தலைவர்கள் எதிர்த்தனர்.மக்களவையில் இருந்த காலத்தில் இவர் சிரோமணி அகாலி தளத்திலிருந்து விலகினார். பாராளுமன்றத்தின் கீழ் சபையில் கட்சியைப் பிரதிநிதித்துவப்படுத்தவில்லை.லெஹ்னா சிங் துர் 2011 ஆம் ஆண்டில் இறந்தார். இவரது உடல் மாநில அரசின் முழுமையான அரசு மரியாதைகளுடன் தகனம் செய்யப்பட்டது. இவருக்கு ஒரு மகன், இரண்டு மகள்கள் இருந்தனர்.

மேற்கோள்கள்
-----------

1. 1 2  Lok Sabha. *Members Bioprofile: TUR, SHRI LEHNA SINGH*
2. 1 2   *Link: Indian Newsmagazine*. 1980. பக். 14. .
3. ↑   *The Illustrated Weekly of India*. Published for the proprietors, Bennett, Coleman & Company, Limited, at the Times of India Press. 1989. பக். 24. .
4. ↑  Trilochan Singh (1981). *Responsibility of Sikh Youth: In the Context of Human and Political Situation in the East and West*. Light & Life Publishers. பக். 29. .
5. ↑   *Sûrya India*. A. Anand.. 1983. பக். 13. .
6. ↑  UNI (14 June 2011). "Former MP Lehna Singh Tur cremated with full state honour". webindia123.com. Archived from the original on 15 அக்டோபர் 2017.. பார்த்த நாள்: 6 April 2018.
குளிர் காய்வதற்கான கணப்புகளில் பயன்படும் கையில் வைத்து இயக்கும் துருத்தியின் பகுதிகளைக் காட்டும் வரைபடம்
**துருத்தி** (ஆங்கிலம்-Bellows)என்பது, வளியை அமுக்கிக் கட்டுப்பாடான அளவில் ஒரு குறித்த இடத்தை நோக்கிச் செலுத்துவதற்காகப் பயன்படும் ஓர் அமைப்பு ஆகும். அடிப்படையில் இது, துளைவாய் ஒன்றைக் கொண்ட, கனவளவை மாற்றக்கூடிய ஒரு கொள்கலன் எனலாம். துருத்தியின் கனவளவைக் குறைக்கும்போது துளைவாயினூடாக வளி வெளியேறும். பொதுவாகத் துருத்திகளில் வளி உள்ளே செல்வதற்காகத் தனியான வழி இருக்கும். இதில் தடுக்கிதழ் பொருத்தப்பட்டிருப்பதனால், துருத்தியின் கனவளவைக் குறைக்கும்போது இவ்வழியாக வளி வெளியேறுவதில்லை. துருத்தி பல்வேறு துறைகளில் பல்வேறு தேவைகளுக்காகப் பயன்படுகின்றது. தொழில்துறைகளிலும், இசைத்துறையிலும் கூட பல்வேறு கருவிகளில் துருத்தி ஓர் உறுப்பாக உள்ளது.

உலோகவியல்
---------

விக்கிமீடியா பொதுவகத்தில்,  
 ***Bellows***   
என்பதின் ஊடகங்கள் உள்ளன. 

இரும்பு போன்ற உலோகங்களை உருக்குதல், ஒட்டுதல் போன்ற செயற்பாடுகளுக்கு உயர்ந்த வெப்பநிலை தேவை. துருத்தி கண்டுபிடிக்கப்பட்ட பின்னரே இது சாத்தியமானது. துருத்திகள் எரிபொருளுக்குக் கூடுதலான வளியை வழங்கி அது எரியும் வேகத்தைக் கூட்டுவதன்மூலம் அதிக வெப்பத்தை உருவாக்க் உதவுகிறது. 

நெருப்பு எரியத்தேவையான காற்றைத் தரவல்ல மரத்தினால் ஆன நெருப்புத்துருத்தி
உலோகவியலில் பல்வேறு வகையான துருத்திகள் பயன்படுகின்றன.

* பெட்டித் துருத்தி - இது மரபுவழியாக ஆசியப் பகுதிகளில் பயன்பட்டு வருகின்றது.
* பானைத் துருத்தி - இது பண்டை எகிப்தில் பயன்பட்டது.
* தாத்தாரா - காலால் இயக்கும் சப்பானியத் துருத்தி.
* அக்கோடியன் துருத்தி - மடிப்புடன் கூடிய பக்கங்களைக் கொண்ட இவ்வகைத் துருத்திகள் பல நூற்றாண்டுகளாக ஐரோப்பாவில் பயன்பட்டன.
* ஆடுதண்டுத் துருத்தி - இது 18 ஆம் நூற்றாண்டின் நடுப்பகுதியில் ஐரோப்பாவில் உருவாக்கப்பட்டது. எனினும், இரட்டைச் செயற்பாட்டுத் துருத்திகள் கிமு 3 ஆம் நூற்றாண்டளவில் ஹான் மன்னர் காலத்துச் சீனாவில் பயன்பட்டதாகத் தெரிகிறது.

  

பண்டைச் சீனக் கைப்பணியாளரான து சி என்பவர், வார்ப்பிரும்பைக் காய்ச்சியடிப்பதற்காக, நீர்ச் சில்லுகள் மூலம் நீர் ஆற்றலைப் பயன்படுத்தித் துருத்திகளை இயக்கியதாகத் தெரிகிறது. பண்டைக் கிரேக்கர்களும், பண்டைய ரோமர்களும் தேனிரும்புப் பாளங்களை உருவாக்கும் உலைகளில் துருத்திகளைப் பயன்படுத்தினர். தற்காலத்தில் ஊடாட்டத் துருத்திகளுக்குப் பதிலாகப் பெரும்பாலும் மின்னியக்கிகள் பொருத்தப்பட்ட காற்றூதிகளே பயன்படுகின்றன.

### ஈரறை உலைத் துருத்தி

பொதுவாகக் கொல்லர் உலைகளில் காற்று வழங்குவதற்குப் பயன்படும் துருத்திவகை இது. சீரான அளவில் காற்று வழங்கும் தன்மையைக் கொண்டுள்ளதாலேயே இது பெரிதும் விரும்பப்படுகிறது. இதன் அமைப்பு கணப்புத் துருத்திகளைப் போலவே இருந்தாலும், இதில் இரண்டு அறைகள் இருப்பது ஒரு வேறுபாடு ஆகும். மடிப்புப் பக்கங்களைக் கொண்ட துருத்தியறை நடுவில் பிரிதகடு ஒன்றினால் இரண்டாகப் பிரிக்கப்பட்டு இருக்கும். ஒரு அறைக்குள் செலுத்தப்படும் வளி மறு அறைக்குள் சென்று அங்கிருந்து சீராக வெளியேறுமாறு வடிவமைப்புச் செய்யப்பட்டு இருக்கும்.
கேம்பிரிட்ஜ் வான்காணக கடப்பு வட்ட ஒளிப்படம். தாமசு குக்கும் சன் வர்க்சாப்பும், யார்க், 1870. இந்த தொலைநோக்கியைத் தான் ஆன்னி வாக்கர் தனது ஆவணப்படுத்திய நோக்கீடுகளுக்குப் பயன்படுத்தினார்.
**ஆன்னி வாக்கர்** *(Anne Walker)* ஒரு பிரித்தானிய வானியலாளர் ஆவார். பிரித்தானியவிலேயே வானியலில் சம்பளத்துக்கு அமர்த்தப்பட்ட முதல் பெண்மணி இவரே ஆவார். இவர் 1876 முதல் 1904 வரை கேம்பிரிட்ஜ் வான்காணகத்தில் அமர்த்தப்பட்ட மாந்தக் கணிப்பாளர்களில் ஒருவராவார். பிற பெண்மணிகளைப் போல்ல்லாமல், இவர் வான்காணகத்தில் நெடுங்காலம் வரை பணிபுரிந்தார்.

இவர் 1864 இல் சுப்போக்கில் உள்ள விக்காம் அங்காடியில் பிறந்தார். இவர் 1879 இல் தன் 15 ஆம் அகவையில் வான்காணகத்தில் பணியில் சேர்ந்து 24 ஆன்டுகல் பணிபுரிந்துள்ளார்.ஆப்போது இவர் ஜான் கவுச் ஆடம்சு, இராபெர்ட் சுட்டாவெல் பால் ஆகியோரிடம் பணிபுரிந்துள்ளார். அப்போது இவர் வான்காணகத்தின் முதுநிலை உதவியாளராகிய வானியலாளர் ஆந்திரூ கிரகாமிடம் நேரடியாக வேலை செய்துள்ளார். வான்காணகத்தில் இருவர் மட்டுமே நோக்கீடு செய்யமுடியும். எனவே வாக்கர் கிரகாமின் நடப்பு உதவியாளராகிய என்றி தோடு உடல்நலிவால் நின்றதும் அவருக்குப் பதிலாக நோக்கிடுகலைச் செய்யலானர். இவர் 1880 களில் வான்கோள கிடைப் பெருவட்டங் கடப்பு நோக்கீடுகளைப் பதிவு செய்துள்ளார். இது 1884 ஆம் ஆண்டைய வான்காணக அறிக்கயில் இருந்து தெரியவருகிறது. இவ்வறிக்கை 1884 ஏப்பிரல் 22 இல் நிலநடுக்கம் ஒன்று ஏற்பட்டபோது கண்ணருகு வில்லையின் கம்பிகள் அதிர்ந்தமையால் சிறுது காலம் நோக்கிடுகளை நிறுத்த நேர்ந்துள்ளதென கூறுகிறது. இவர்1892 இல் இருந்து கிரகாமின் நோக்கீடுப் பங்காளர் ஆனார். இவர் 1894 முதல் 1896 வரை தானே தனியாக நோக்கிடுகளைப் பதிவு செய்தார்.

கேம்பிரிட்ஜ் வான்காணக கடப்பு வட்ட ஒளிப்படம், ஏப்பிரல் 1896. வானியலாளர் அங்கே முதுநிலை உதவியாளராக இருந்த ஆந்திரூ கிரகாமே ஆவார். இவருடன் ஆன்னி வாக்கர் நேரடியாகப் பணிபுரிந்துள்ளார்
ஆந்திரூ கிரகாம் 1903 இல் தனது 88 ஆம் அகவையில் ஓய்வு பெற்றார். இதே நேரத்தில் ஆன்னி வாக்கரும் கேம்பிரிட்ஜ் வான்காணகத்தில் 21 ஆண்டுகள் பணிக்குப் பின்னர் ஓய்வு பெற்றார்.

இவர் வழக்கமான கணிப்பாளராக மட்டுமன்றி, கிரகாமுடன் இணைந்து நோக்கீட்டிலும் ஈடுபட்டதாகக் கூறப்படுகிறது. இது உண்மையானால், கரோலின் எர்ழ்செலுக்குப் பிறகு இரவுநேர நோக்கிட்டில் ஈடுபட்ட இரண்டாம் பெண்மணி இவரே ஆகிறார்.

மேற்கோள்கள்
-----------

1. 1 2  Mary Brück (2009). *Women in Early British and Irish Astronomy*. Springer. பக். 214. பன்னாட்டுத் தரப்புத்தக எண்:978-90-481-2472-5.
2. 1 2 3 4  Hutchins, Roger. "Andrew Graham". *Oxford Dictionary of National Biography*. ஒக்ஸ்போர்ட் பல்கலைக்கழகப் பதிப்பகம். 25 November 2012 அன்று பார்க்கப்பட்டது.
3. ↑  WICKHAM MARKET GENEALOGY Retrieved 2016-10-12.
4. ↑  "Cambridge Observatory". *Monthly Notices of the Royal Astronomical Society* **45** (4): 223–224. 1885. doi:10.1093/mnras/45.4.223. Bibcode: 1885MNRAS..45..223..
5. ↑  See page 89 in Frank Arthur Bellamy (1912). "Note on the Cambridge Magnitude Equation". *Monthly Notices of the Royal Astronomical Society* **73** (2): 88–90. doi:10.1093/mnras/73.2.88. Bibcode: 1912MNRAS..73...88B.
6. ↑  Robert Stawell Ball (1904). "Cambridge Observatory". *Monthly Notices of the Royal Astronomical Society* **64** (4): 315–316. doi:10.1093/mnras/64.4.315. Bibcode: 1904MNRAS..64..315..
லேசர் நில சமப்படுத்தும் கருவி
=============================

பெரும்பாலான நிலங்களில் பயிரிடப்படும் பயிர்கள் சமச்சீராக இல்லாத காரணத்தால் இடப்படும் இருபொருளிவன் பயிர்களுக்கு சரி விகித்த்தில் கிடைப்பதில்லை. இதனால் பயிர்களின் வளர்ச்சி மற்றும் உற்பத்தி பாதிக்கப்படுகிறது.
காலநடைகள் மற்றும் டிராக்டர் மூலம் சமப்படுத்தும் முறையில் சரிவர சமன்படுத்த முடியவில்லை இக்குறையினை நிவர்த்தி செய்ய கண்டுபிடிக்கப்பட்ட தொழில் நுட்பமே சேலசர் நிலம் சமன்படுத்தும் கருவி ஆகும். இந்த முறை வளர்ந்த நாடுகளில் ஏற்கனவே பின்பற்றப்படுகிறது. தற்போது வளரும் நாடுகளில் பின்பற்றிப் வரப்படுகிறது.

செயல்படும் முறை
---------------

இது மூன்று பாகங்களைக் கொண்டது

* லேசர் கற்றையை செலுத்தும் பகுதி
* லேசர் கற்றையை வாங்கும் பகுதி
* தானியங்கி சமன்படுத்தும் பகுதி

இதில் லேசர் செலுத்தும் பகுதி நிலத்தின் ஒரு பொதுவான இடத்தில் வைத்து தேவைப்படும் நில மட்ட அளவைக் குறிக்க வேண்டும. இந்த மட்டத்தை தெரிவிக்கும் வகையில் இந்த கருவியானது சேலர் கற்றைகளை பல பாகங்களுக்கு அனுப்புகின்றன.
இந்த கற்றையை டிராக்டரில் பொருத்தப்பட்ட சேலர் கற்றையை வாங்கும் பகுதி பெற்றுக் கொண்டு அதிக தானியங்கி பகுதியில் உள்ள கட்டுப்பாட்டு பகுதிக்கு அனுப்புகிறது. அதன்படி தேவையான அளவு சமன்படுத்தி மேலும் சரிசெய்கிறது.

பயன்பாடுகள்
-----------

மிகச் சரியாக சமன்படுத்தப்பட்ட நிலம் மற்றும் மென்மையான மேற்பரப்பு கிடைக்கிறது.
நீர் பாய்ச்சுவதற்கு உண்டான நீரில் அளவு, நேரம் சேமிக்கப்படுகிறது.
அனைத்துப் பயிர்களுக்கு சரியான அளவில் நீர் கிடைக்கிறது.
ஈரப்பதம் சரிவிகித அளவில் பாதுகாக்கப்படுகிறது.
விதை, உரம், பயிர் பாதுகாப்பு மருந்துகள் தேவை குறைகிறது.
ஊடுசாகுபடி செய்வது எளிதாகிறது.

மேற்கோள்
--------

1. நீர் வள அமைச்சகம்,
2. இந்திய அரசு கரும்பு இனப் பெருக்கு நிலையம், கோயம்புத்துர்
துருவா சர்ஜா
**துருவா சர்ஜா ( Dhruva Sarja )** (பிறப்பு: 1988 அக்டோபர் 6 ) இவர் கன்னடத் திரையுலகில் பணிபுரியும் ஓர் இந்திய நடிகர் ஆவார். இவர் 2012 ஆம் ஆண்டு வெளியான ஆதூரி என்றத் திரைப்படத்தில் அறிமுகமானார். இது இவருக்கு மிகுந்த பாராட்டையும் புகழையும் அளித்தது.

தொழில்
------

சர்ஜா, ஒரு முறை சிறு வயதில், தனது மாமா நடிகர் அர்ஜுன் சர்ஜாவுடன் ஒரு படம் பார்த்துக்கொண்டிருந்தபோது, இவர் ஒரு திரைப்படக் கதாநாயகனாக மாற விரும்புவதாகக் கூறினார். அதற்கு பதிலளித்த அர்ஜுன், ஒரு கதாநாயகனாக மாறுவதற்கு முன்பு, ஒரு நல்ல நடிகராக இருக்க வேண்டி பயிற்சி வகுப்புகள் எடுக்க பரிந்துரைத்தார். துருவா பயிற்சி பெற்று நடிப்புக்கு தயாராக இருந்தார். ஏ.பி. அர்ஜுனின் புதிய திரைப்படத்தில் ஒரு முக்கிய கதாபாத்திரத்திற்கான அழைப்பு பற்றி கேள்விப்பட்டபோது, இவர் அதில் கலந்து கொண்டு தேர்வு செய்யப்பட்டார். இவர் தேர்ந்தெடுக்கப்பட்ட வரை, தான் நடிகர் அர்ஜுன் சர்ஜாவின் மருமகன் என்பதை வெளிப்படுத்தவில்லை.

துருவா 2012இல் வெளியாகி வெற்றிப்பெற்றத் திரைப்படமான *ஆதுரி* மூலம் படங்களில் அறிமுகமானார். ராதிகா பண்டிட்டுக்கு ஜோடியாக அப்படத்தின் கதாநாயகனாக இவரைக் அர்ஜுன் கையாண்டிருந்த விதம் இவருக்கு விமர்சகர்களின் பாராட்டைப் பெற்றுத் தந்தது. இவர் தனது அடுத்த படமான *பகதூருக்காக* தனது நெருங்கிய நண்பர் சேத்தன் குமாருடன் 2013இல் கையெழுத்திட்டார். இதில் மீண்டும் பண்டிட் இவருக்கு ஜோடியாக நடித்தார். இந்த படம் வணிக ரீதியாக வெற்றி பெற்றது பின்னர் 2015 ஏப்ரலில் இவர் *பர்ஜாரி* (2017) என்றப் படத்தில் ஒப்பந்தம் செய்யப்பட்டார். இதுவும் மிகப்பெரிய ஒரு வெற்றியாக மாறி துருவாவிற்கு தொடர்மும்முறை வெற்றியை அளித்தது.

தனிப்பட்ட வாழ்க்கை
------------------

துருவா சர்ஜா 1988 அக்டோபர் 6 ஆம் தேதி இந்தியாவின் கர்நாடகாவின் பெங்களூருவில் பிறந்தார். இவருக்கு கன்னட படங்களில் நடித்துவரும் நடிகரான சிரஞ்சீவி சர்ஜா என்ற சகோதரர் உள்ளார். இவரது மாமா அர்ஜுன் சர்ஜா தென்னிந்திய நடிகராவார். இவரது தாத்தா சக்தி பிரசாத் கன்னடப் படங்களிலும் ஒரு நடிகராக இருந்தார். துருவா தனது குழந்தை பருவ நண்பர் பிரேரானாவுடன் 2018 திசம்பர் 9, அன்று நிச்சயதார்த்தம் செய்து கொண்டார். பெங்களூரில் உள்ள பால்ட்வின் ஆண்கள் உயர்நிலைப் பள்ளியில் தனது பள்ளிப் படிப்பை முடித்தார்.

குறிப்புகள்
-----------

1. ↑  "Dhruv Has His Cake and Eats it Too". *The New Indian Express*. 8 October 2014.. பார்த்த நாள்: 10 October 2014.
2. ↑  "Dhruva Sarja set to romance two beauties". *The Times of India*. 3 September 2014.. பார்த்த நாள்: 13 September 2014.
3. ↑  Sharadhaa A. (14 April 2015). "Bharjari Kicks Off With Dhruva and Chethan". *The New Indian Express*. newindianexpress.com. 15 April 2015 அன்று பார்க்கப்பட்டது.
4. ↑  "Actor Dhruva Sarja to get engaged to his girlfriend on this date". தி டைம்ஸ் ஆஃப் இந்தியா. 16 November 2018.

வெளி இணைப்புகள்
---------------

* ஐ.எம்.டி.பி இணையத்தளத்தில் துருவா சர்ஜா
**ஆன்ட்டிகித்தீரா பொறிமுறை** (/ˌæntɪkɪˈθiːrə//ˌæntɪkɪˈθiːrə/ ***ANT**-i-ki-**THEER**-ə**ANT-i-ki-THEER-ə* or /ˌæntɪˈkɪθərə//ˌæntɪˈkɪθərə/ ***ANT**-i-**KITH**-ə-rə**ANT-i-KITH-ə-rə*) என்பது பண்டைய கிரேக்கத்தில் நாட்காட்டிகளைக் கணிக்கும் பொருட்டு வானியல் நிலைகளையும் கிரகணங்களையும் ஆராயவும் இன்னபிற வானியல் ஆய்வுகளுக்கும் பயன்படுத்தப்பட்ட ஒரு தொடர்முறை ஆகும். மேலும் கணிப்பொறியும் சூரியக் குடும்ப மாதிரியும் ஆகும். மேலும் இது ஒலிம்பிக் விளையாட்டைப் போன்றதொரு விளையாட்டு போட்டிகளுக்கான பண்டைக்கால ஒலிம்பிக் விளையாட்டு போட்டிகளின் நான்காண்டு-கால சுழற்சியைக் கண்காணிக்கவும் பயன்படுத்தப்பட்டது.

1900 ஆம் ஆண்டு, கிரேக்கத்தைச் சேர்ந்த ஆன்டிகைதேரா எனும் தீவின் அருகில் ஆழ்நீர் தாவிகள் மற்றும் கப்பல் படை அதிகாரிகரிகள் கடலுக்கடியில் கண்டெடுத்த பல உரோமானிய கலைப்பொருள்களுள் கடலரித்து நைந்த நிலையில் வெண்கலத்தினாலான பல பல் தட்டுருளிகள் கொண்ட கடிகாரம் போன்ற ஒரு பொருளையும் கண்டனர். 200-100 பொமுவில் கிரேக்கர்களால் உருவாக்கப்பட்ட இந்தக் கருவியானது, ஞாயிறு மற்றும் நிலவின் இருப்பிடத்தை கணிக்கவும், நிலவின் சுழற்சி நிலையை அறியவும், கிரகணங்களை அறியவும், எகிப்திய நாள்காட்டியின் படி 30 நாட்கள் கொண்ட திங்கள்களை கணக்கிடவும், 120 ஆண்டுக்கான ராசி நிலையும், பிற கோள்களின் நிலையையும் கணக்கிடவும், ஒன்றுக்கொன்று பிணைக்கப்பட்ட பல பல் தட்டுருளிகளின் சுற்றுதலால் கணிக்கப்பட்டு கடிகாரத்தில் இருப்பதுகோல் வட்ட எண் முகப்பில், முட்கள் வாயிலாக காட்டிடும்படியாக அமைக்கப்பட்டிருந்தது. 16 ஆம் நூற்றாண்டில் ஏற்பட்ட விசைமுறை (ஒப்புமை) கணினித் தொழில் புரட்சிக்கு 1800 ஆண்டுகளுக்கு முன்பே இத்தனை சிக்கலான கணகுகளுடன் இந்த கருவியானது உருவாக்கப்பட்டிருந்ததால், இது ஞாலத்தின் முதல் விசைமுறை (ஒப்புமை) கணினியாக கருதப்படுகிறது.

குறிப்புகள்
-----------
பெங்களூர் பன்னாட்டுத் திரைப்பட விழா என்பது உலகளாவிய திரைப்படங்களுக்கான விழா. இது ஆண்டுதோறும் பெங்களூரில் நடத்தப்படும்.இதை கர்நாடக சலனச்சித்ர அகாடமி என்ற அமைப்பு முன்னின்று நடத்துகிறது. 2013 ஆம் ஆண்டு டிசம்பர் இறுதியில் ஆறாவது திரைப்பட விழா தொடங்கியது. சர்வதேச திரைப்படங்கள் திரையிடப்பட்டு விருதுகள் வழங்கப்பட்டன. சித்ரபாரதி என்ற பிரிவுில் இந்திய மொழிகளில் வெளியான திரைப்படங்களுக்கு பரிசுகள் வழங்கப்படுகின்றன. கர்நாடக அரசின் துணையுடன் நிகழ்ச்சிகள் நடத்தப்படுகின்றன.

ஒன்றாவது திரைப்பட விழா
----------------------

இது 2006 ஆண்டில் நடைபெற்றது

இரண்டாவது திரைப்பட விழா
-----------------------

இது 2008 ஆண்டில் நடைபெற்றது

மூன்றாவது திரைப்பட விழா
-----------------------

இது 2009 ஆண்டில் நடைபெற்றது

நான்காவது திரைப்பட விழா
-----------------------

இது 2011 ஆண்டில் நடைபெற்றது

ஐந்தாவது திரைப்பட விழா
----------------------

இது 2012 ஆண்டில் நடைபெற்றது

ஆறாவது திரைப்பட விழா
--------------------

இது 2013 ஆண்டில் டிசம்பர் இறுதியில் தொடங்கி, 2014 ஜனவரி 2 வரை நடைபெற்றது

சான்றுகள்
---------

இணைப்புகள்
----------

* இணையதளம்
**எம்டன் ஜெர்மனிப் போர்க்கப்பல்**  (German cruiser Emden)
ஜெர்மன் இலகு வகைப் போர்க்கப்பல் பல வியத்தகு போர்ச்செயல்களை புரிந்து சாதனைப்படைத்த ஒன்றாகும். முதலாம் உலகப்போரின் முடிவிற்குப்பின் ஜெர்மானியால் நிர்மானிக்கப்பட்ட எம்டன் கப்பல்களில் மூன்றாவது போர்க்கப்பலே இந்த எம்டன்.

1921 ல் வடிவமைக்கத் தீர்மானிக்கப்பட்ட இக்கப்பல் நேச நாடுகள் மற்றும் வெர்சாய் ஒப்பந்த நிர்பந்தத்தினால் இதன் உருவாக்கம் சற்றுக் காலதாமதம் ஆனது. இறுதியாக ஜனவரி 6, 1925 ல் அறிமுகப்படுத்தப்பட்டது. அக்டோபர் 15 , 1925 ல் போர்களில் பயன்படுத்தப்பட்டது. சோதனை முயற்சியாக எம்டன் அட்லாண்டிக், பசிபிக் மற்றும் மத்தியதரைக் கடல் பகுதிகளில் 1926 முதல் 1939 வரை பயன்படுத்தப்பட்டது.

செப்டம்பர் 4, 1939 ல் இரண்டாம் உலகப்போரின் போது பிரித்தானியர்களின் வான் தாக்குதல்களால் இக்கப்பல் சேதத்திற்குள்ளானது. இதை சீர்செய்தபின் மீண்டும் வடக்குக் கடல்பகுதியில் பயன்படுத்தப்பட்டது. பின் ஓஸ்லோவில் நடந்த போரில் பங்குப்பெற்று பெரிய கப்பல்களான **புலுச்சர்**, **ஆஸ்கார்பர்க்** கப்பல்களை மூழ்கச்செய்தது.

ஜெர்மன் முன்னாள் அதிபர் **பால் வோன் இன்டன்பெர்க்கினுடைய** இறப்பிற்குப்பின் அவர் உடலை சுமந்து வந்தப் பெருமை இக்கப்பலுக்குண்டு. ஏப்ரல் 9,1945 முதல் ஏப்ரல் 10, 1945 ஒரே இரவில் ஜெர்மனியின் கீல் பகுதியில் அடைந்த பலத்த வான்தாக்குதலில் மிகுந்த சேதத்திற்குள்ளானது. ஏப்ரல் 25, 1945 ல் படைப்பிரிவில் இருந்து விலக்கப்பட்டு மே 3 ல் துண்டுதுண்டாக சிதைக்கப்பட்டது.
**ஆர்த்தி மெகரா** (*Arti Mehra*) என்பவர் 2007 முதல் 2009 வரை தில்லி மாநகராட்சியின் நகரத்தந்தையாக இருந்தவர் ஆவார். இவருக்குப் பதிலாக இப்பதவியில் பிருத்வி ராஜ் ஸ்வானி நியமிக்கப்பட்டார். இவர் பாரதிய ஜனதா கட்சியின் தெற்கு தில்லியில் கௌசு காசு பகுதியின் பிரதிநிதி ஆவார். இவர் இந்தியாவின் பஞ்சாப் மாநிலத்தில் உள்ள நங்கலில் பிறந்தார். ஆர்த்தி மெகரா தில்லி மிராண்டா அவுசில் பட்டம் பெற்றார். அமெரிக்காவில் சந்தைப் படிப்பு படித்திருந்தார். இவர் முன்பு எம். சி. டியின் சுகாதார குழுவின் தலைவராக பணியாற்றினார்.

2013 தில்லி சட்டமன்றத் தேர்தலில், மெகரா ஆம் ஆத்மி கட்சியின் சோம்நாத் பார்தியிடம் கிட்டத்தட்ட 8,000 வாக்குகள் வித்தியாசத்தில் தோல்வியடைந்தார். காலநிலை மாற்றம் தொடர்பாக ஐக்கிய நாடுகள் சபையில் இந்தியா சார்பாகவும் ஆர்த்தி மெகரா பங்கேற்றுள்ளார்.

மேற்கோள்கள்
-----------

1. ↑  "Rajni Abbi new Mayor of Delhi". *Deccan Herald*. 20 April 2011.
2. ↑  Arti Mehra set to be elected Delhi Mayor on Mon பரணிடப்பட்டது 6 ஏப்ரல் 2012 at the வந்தவழி இயந்திரம் (Express India, 13 September 2008)
3. ↑  "Delhi polls: Several heavyweight Cong, BJP leaders bite dust". *Deccan Chronicle*. 9 December 2013.
| போசளப் பேரரசர்கள் (1026–1343) |
| --- |
| 

|  |  |
| --- | --- |
| இரண்டாம் நிருபகாமா | (1026–1047) 
 |
| ஒய்சாள வினையாதித்யா | (1047–1098)
 |
| இரியங்கா | (1098–1102)
 |
| முதலாம் வீர வல்லாளன் | (1102–1108)
 |
| விட்டுணுவர்தனன் | (1108–1152)
 |
| முதலாம் வீர நரசிம்மன் | (1152–1173) 
 |
| இரண்டாம் வீர வல்லாளன் | (1173–1220)
 |
| இரண்டாம் வீர நரசிம்மன் | (1220–1235) 
 |
| வீர சோமேசுவரன் | (1235–1254)
 |
| மூன்றாம் நரசிம்மன் | (1254–1291)
 |
| வீர இராமநாதன்  | (1254–1295)
 |
| மூன்றாம் வீர வல்லாளன் | (1292–1343) 
 |
| முதலாம் ஹரிஹரர்(***விஜயநகரப் பேரரசு***) | (1336–1356)
 |

 |
| * பா
* உ
* தொ
 |

**இரண்டாம் வீர நரசிம்மன்** ( ஆங்கிலத்தில் Vira Narasimha II கன்னடத்தில் : ಇಮ್ಮಡಿ ವೀರ ನರಸಿಂಹ ) (ஆட்சிக்காலம் 1220-1235) என்பவன் ஒரு போசாள மன்னனாவான். இவனது ஆட்சியின்போது போசாளர்கள் தமிழ் நாட்டு விவகாரங்களில் மிகவும் செல்வாக்கு பெற்றிருந்தனர். இவன் காலத்தில் காடவர், பாண்டியர் ஆகியோருடன் போர்களில் ஈடுபட்டான். சோழ மன்னனும் தனது மருமகனுமான மூன்றாம் இராசராச சோழனுக்கு எதிராகப் பாண்டியர்கள் செய்த படை எடுப்புகளுக்கு எதிராகவும் சோழருக்கு ஆதரவாகவும் செயல்பட்டான். திருவரங்கம் அருகில் கண்ணணூர் குப்பம் என்ற இடத்தில் தமிழ் நாட்டு விவகாரங்கள்மீது நெருங்கிய கண்காணிப்பு, கட்டுப்பாட்டைப் பராமரிக்க அவரது இரண்டாவது தலைநகரை அமைத்தான். கன்னட கவிஞர் **சுமனோபனா** வீர நரசிம்மனின் அவைக்களப் புலவராக இருந்தார்.

பாண்டியர்கள் உடனான போர்கள்
--------------------------

இரண்டாம் வீர நரசிம்மன் ஆட்சியின்போது, நெல்லூர் தெலுங்குச் சோடர்கள் , வாரங்கல்லின் காகதீய வம்சத்தினர், மதுரை பாண்டியர்கள் ஆகியோர்களின் படைகளிடமிருந்து தமது ஆட்சிப் பகுதிகளைப் பாதுகாக்க காஞ்சியில் போசாளப் படைகள் நிலைகொண்டிருந்தது. கோப்பெருஞ்சிங்கன் என்னும் சிற்றரசன் இராசராச சோழனுக்கு அடி பணியாமல் ஆட்சி புரிந்து வந்த சிற்றரசன், தக்க சமையம் அறிந்து கப்பம் கட்டு வதை நிறுத்தினான். சோழனைச் சிறைப் படுத்தினான், சோழனின் செல்வங்களைக் கொள்ளை அடித்தான். இவனது அடாவடி செயல்களை அறிந்த இரண்டாம் வீர நரசிம்மன், படை எடுத்து வந்தான். வீர நரசிம்மன் திருவயிந்திபுரம் வரைச் சென்று கோப்பெருஞ்சிங்கனின் செல்வம், மக்கள், பெண்கள் ஆகியவற்றை அழித்துக் கைப் பற்றினான். வீர நரசிம்மனின் வருகையை அறிந்த கோப்பெருஞ்சிங்கன் இராச ராசச் சோழனைச் சிறையிலிருந்து விடுதலை செய்தான். அத்துடன் சோழன், போசளனுடன் சமாதானம் செய்து கொண்டான்.

இராச ராச சோழனை மீட்டப் பின்புக் காவேரிக் கரை வரைச் சென்று பாண்டியர்களுடன் போர் புரிந்தான் வீர நரசிம்மன். காவேரிக் கரை வரை சோழர்களின் நிலப் பரப்பு அகன்றது. இவ்வாறு சோழர்கள் போசளர்களின் ஆளுகைக்குட்பட்டு, அவர்களது ஆட்சியைச் சார்ந்தே இருந்தனர்.

உசாத்துணை
---------

* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041
* K.A. Nilakanta Sastri, History of South India, From Prehistoric times to fall of Vijayanagar, 1955, OUP, New Delhi (Reprinted 2002), ISBN 0-19-560686-8
இருசொற்களுக்கு இடையிலும் இறுதியிலும் "உம்" என்னும் இடைச்சொல் மறைந்து வருவது உம்மைத்தொகை எனப்படும்.

தமிழில் ஆறு [] உள்ளன. அவற்றில் ஒன்று **உம்மைத்தொகை**. ஆறு தொகைநிலைத் தொடர்களில் இந்த உம்மைத்தொகை ஒன்று மட்டும் 'இருசொல் நடை' கொண்டது.  ஏனையவை 'ஒருசொல் நடை' கொண்டவை.  இருசொல் நடை என்பது விட்டிசைக்கும். ஒருசொல் நடை என்பது விட்டிசை இல்லாமல் ஒலிக்கப்படும். 

**உம்மைத் தொகை** என்பது அளவுப் பொருளில் இரண்டு சொற்கள் தொடர்ந்து வர அவற்றின் இடையிலும் இறுதியிலும் உம்மையாகிய உருபு மறைந்து நிற்பது உம்மைத் தொகை எனப்படும். அவ்வளவுகள் எண்ணல், எடுத்தல், முகத்தல், நீட்டல் என்னும் நான்கு ஆகும்.

எடுத்துக்காட்டு
---------------

ஒன்றேகால் - எண்ணல் அளவை உம்மைத் தொகை  

கழஞ்சு கர்ணம் - எடுத்தல் அளவை உம்மைத் தொகை  

மரக்கால் படி - முகத்தல் அளவை உம்மைத் தொகை  

அடி அங்குலம் - நீட்டல் அளவை உம்மைத் தொகை  

இவற்றை விரித்துக் கூறும் பொழுது, ஒன்றும் காலும், கழஞ்சும் கர்ணமும், மரக்காலும் படியும், அடியும் அங்குலமும் என விரியும்.

மற்ற தொகைநிலைத் தொடர்களில் காணப்படாத தனிச் சிறப்பு இவ்வும்மைத் தொகைக்கு உண்டு. மற்ற தொகைநிலைத் தொடர்களில் உருபு இரண்டு சொற்களுக்கு இடையில் மட்டுமே மறைந்து வரும். உம்மைத் தொகையில் இரண்டு சொற்களுக்கு இடையிலும் இரண்டாம் சொல்லின் இறுதியிலும் உம் என்னும் உருபு மறைந்து வருவதைக் காணலாம்.

##### அடிக்குறிப்பு

1. ↑  
'உயர்திணை மருங்கின் உம்மைத் தொகையே  

பலர்சொல் நடைத்து' என மொழிமனார் புலவர். (தொல்காப்பியம் 2-421)
2. ↑  எல்லாத் தொகையும் ஒரு சொல் நடைய. (தொல்காப்பியம் 2-420)
3. ↑  
எண்ணல் எடுத்தல் முகத்தல் நீட்டல்  

எனும் நான்கு அளவையுள் உம் இலது அத்தொகை (நன்னூல் 368)
**கரோலின் கேனான்** (*Caroline Cannon*) அமெரிக்காவைச் சேர்ந்த இனுபியாக் இனக்குழுவின் தலைவரும் சுற்றுச்சூழல் ஆர்வலருமாவார். அக்குவாகாக்கு என்ற பெயராலும் இப்பெண் அழைக்கப்படுகிறார், இனுபியாக் இனக்குழுவினர் அலாசுகா மாநிலத்தின் பாயிண்ட்டு ஓப் நகரில் வசிக்கின்றனர்.  பெட்ரோலியத் தொழிலினால் மாசுபடும் ஆர்க்டிக் பெருங்கடல் சுற்றுச்சூழல் அமைப்புகளைப் பாதுகாப்பதற்காக போராடியதற்காக 2012 ஆம் ஆண்டு கோல்டுமேன் சுற்றுச்சூழல் விருது இவருக்கு வழங்கப்பட்டது. 

அலாசுகாவின் வடக்கு கடற்கரையிலிருக்கும் ஆர்க்டிக் நீர் துருவ கரடிகள், திமிங்கலங்கள், மீன் மற்றும் மில்லியன் கணக்கான இடம்பெயரும் பறவைகள் உள்ளிட்ட பல்வேறு வகையான பல்லுயிர் தன்மையைக் கொண்டுள்ளது. இந்த பிராந்தியத்தின் இனுபியாக் இன மக்கள் கிட்டத்தட்ட 700 பேர் ஆர்க்டிக் கடல் வாழ்வை தங்கள் பாரம்பரிய வாழ்வாதாரமாக நம்பி பிழைப்புக்காக அங்கு தங்கியுள்ளனர்.

ஆர்க்டிக் நீரில் எண்ணெய் மற்றும் எரிவாயு கலந்தால் பிராந்தியத்தின் பல்லுயிர் பெருக்கத்திற்கும், அவர்களின் உயிர்வாழ்விற்காக அந்த வளங்களை நம்பியுள்ள பூர்வீக சமூகங்களுக்கும் பெரும் அச்சுறுத்தல் ஏற்பட்டது. கரோலின் கேனான் ஆர்க்டிக் கடல் மாசுபடுவதற்கு எதிராக வலுவான மற்றும் நிலையான குரல் கொடுத்துவருகிறார்.

மேற்கோள்கள்
-----------

1. ↑  "Goldman Prize Winner Caroline Cannon". *loe.org*. 20 April 2012. 28 April 2019 அன்று பார்க்கப்பட்டது.
2. ↑  "Alaskan Wins Environmental Prize for Opposing Offshore Drilling". *voanews.com*. 23 April 2012. 28 April 2019 அன்று பார்க்கப்பட்டது.
3. ↑  "Caroline Cannon". Goldman Environmental Prize. 31 May 2012 அன்று பார்க்கப்பட்டது.
4. ↑  "Inupiat Woman Wins Goldman Prize for Leading Fight Against Arctic Drilling". *treehugger.com*. 20 April 2012. 28 April 2019 அன்று பார்க்கப்பட்டது.
5. ↑  "Point Hope leader awarded prestigious prize". *thearcticsounder.com*. 20 April 2012. 28 April 2019 அன்று பார்க்கப்பட்டது.
6. ↑  "Caroline Cannon". *Goldman Environmental Foundation* (ஆங்கிலம்). 2021-05-23 அன்று பார்க்கப்பட்டது.

மேலும் வாசிக்க
--------------

* Kizzia, Tom (5 September 2016). "Whale Hunters of the Warming Arctic". *newyorker.com*. 28 April 2019 அன்று பார்க்கப்பட்டது.</ref>
ஒரு சமூகத்தில் அரசியல், பொருளாதார, சமய, கல்வி, சமூக, ஊடகவியல் முனைகளில் ஆதிக்கம் அல்லது அதிகாரம் செலுத்தும் மக்கள்குழு **உயர் வர்க்கம்** எனப்படுகின்றனர். பொதுவான சமூகப் கட்டமைப்பில் ஒர் சிறு மக்கள் குழுவே பல துறைகளிலும் குவியப்படுத்தப்பட்ட அதிகாரத்தைக் கொண்டிருக்கும்.

மேட்டுகுடி வர்க்கமும் உயர் வர்க்கமும்
-------------------------------------

தமிழ் கதையாடலில் உயர் வர்க்கத்தைக் குறிக்க மேட்டுகுடிகள், மேட்டுக்குடி வர்க்கம் என்ற சொற்தொடர் பயன்பாடும் உண்டு. 

அரசர்களால் (சோழர்கள் உட்பட) தலித் மக்கள் ஒதுக்கப்பட்ட தாழ்ந்த நிலப்பரப்புகளிலேயே வாழமுடியும் என்ற சட்டம் இருந்தது. இதனால் மேட்டின் மீது வசிப்போரை, அதவாது உயர் செல்வாக்கு, அல்லது அதிகாரம் உள்ளோரை குறிக்க இப்பதம் தொடக்கத்தில் பயன்படுத்தப்பட்டிருக்கலாம்.[1]

பொருளாதாரம்
-----------


|  |  |  |
| --- | --- | --- |
| "| **Script error: No such module "Trim quotes".** | "|

 - ம. செந்தமிழன்.  [2]

இவற்றையும் பார்க்க
------------------

* en:Elite
* en:Upper class
* நடுத்தர வர்க்கம்
* அடித்தட்டு வர்க்கம்
* அந்தஸ்து குறியீடு
* en:Social class

மேற்கோள்கள்
-----------

1. ↑   க. பஞ்சாங்கம். (2004). தலித்துகள்-பெண்கள்-தமிழர்கள். புதுவை: வல்லினம்.
2. ↑  ம. செந்தமிழன். ஜூன் 8, 2008. "நவீன இந்திர சபையின் பேரவுத் திட்டம்." தமிழர் கண்ணோட்டம்

உசாத்துணைகள்
------------

* வின்செண்ட் ராஜ். (2004). *சமரசம். கி.பி. 2001. இரண்டாம் பகுதி மேட்டுக்குடிகள்*. கன்னியாகுமாரி: NUDROS அறக்கட்டளை.

வெளி இணைப்புகள்
---------------


|  |  |
| --- | --- |
| **வர்க்கம்** | தொகு |
| வர்க்கம் | வர்க்க படிநிலை அடுக்கமைவு | சமூக அசைவியக்கம் | அடித்தட்டு வர்க்கம் | நடுத்தர வர்க்கம் | உயர் வர்க்கம் | en:Creative class | சாதி | பொருளாதார ஏற்றத்தாழ்வு | சமத்துவம் |
**மாநில சீர்திருத்தக் கட்சி** (*State Reform Party*, மலாய்: *Parti Reformasi Negeri*, சீனம்: 国家改革党) என்பது 
போர்னியோவைத் தளமாகக் கொண்டு உருவாக்கப்பட்ட ஒரு தேசியக் கட்சியாகும். சபா, சரவாக் மாநிலங்களில் உள்ள அரசியல் கட்சிகளை ஒன்றிணைப்பதற்காக இந்தக் கட்சி தோற்றுவிக்கப்பட்டது. இந்தக் கட்சியைச் சுருக்கமாக *ஸ்டார்* என்று அழைப்பார்கள். போர்னியோ 7 அம்சத் திட்டத்தைச் செயல்படுத்துவதே அதன் தலையாய நோக்கமாகும்.

வரலாறு
------

1995ஆம் ஆண்டு, சரவாக் மாநிலத்தின் அமைச்சரவையில் டாக்டர் பாத்தாவ் ரூபிஸ் ஓர் அமைச்சராக இருந்தபோது மலேசியப் பொதுத் தேர்தல் நடைபெற்றது. அதில் பாரிசான் நேசனல் கூட்டணிக்கு எதிராக, பாத்தாவ் ரூபிஸ் சுயேட்சை வேட்பாளர்களுக்கு ஆதரவு வழங்கினார் எனும் குற்றச்சாட்டின் பேரில், அவரை முதலமைச்சர் டத்தோ பாத்திங்கி ஹாஜி அப்துல் தாயிப் முகமட் பதவிநீக்கம் செய்தார். அப்போது சரவாக் தேசிய கட்சியில் *(Sarawak National Party)*, பாத்தாவ் ரூபிஸ் முக்கிய பதவியில் இருந்தார்.

அதன் பின்னர், ஒரு புதிய அரசியல் கட்சியை உருவாக்க வேண்டும் எனும் நோக்கத்தில், ஜியென் அனாக் நியோகெக் *(Jien anak Nyokek)* என்பவருடன் இணைந்த பாத்தாவ் ரூபிஸ், மாநில சீர்திருத்தக் கட்சியைத் தோற்றுவித்தார். 1996ஆம் ஆண்டின் தொடக்கத்தில், மாநில சீர்திருத்தக் கட்சியைப் பதிவு செய்வதற்கு, கோலாலம்பூரில் இருக்கும் சங்கங்களின் பதிவதிகாரியிடம் விண்ணப்பம் செய்யப்பட்டது.

### 1996 சரவாக் மாநிலத் தேர்தல்

சங்கங்களின் பதிவதிகாரியிடம் இருந்து அனுமதி கிடைப்பதற்கு காலதாமதமானது. அதனால், 1996 செப்டம்பர் மாதம் நடைபெற்ற சரவாக் மாநிலத் தேர்தலில் மாநில சீர்திருத்தக் கட்சி கலந்து கொள்ள முடியவில்லை. பாத்தாவ் ரூபிஸும் அவருடைய பங்காளிகளும் சுயேட்சைகளாகப் போட்டியிட்டனர். அந்தத் தேர்தலில் எவரும் வெற்றி பெறவில்லை. இருப்பினும், வைப்புத் தொகையை இழக்காத வகையில் கணிசமான வாக்குகளைப் அவர்கள் பெற்றனர்.

1996 அக்டோபர் 9ஆம் தேதி, மாநில சீர்திருத்தக் கட்சி, சங்கங்களின் பதிவதிகாரியால் அதிகாரப்பூர்வமாகப் பதிவு செய்யப்பட்டது. 1997 மார்ச் 9ஆம் தேதி, அக்கட்சியின் தலைவராக பாத்தாவ் ரூபிஸ் பொறுப்பேற்றார். இன்று வரை, சரவாக் மாநிலத்தில் ஒரே எதிர்க்கட்சியாக மாநில சீர்திருத்தக் கட்சி இருந்து வருகிறது. 2012 ஜனவரி 6இல் இக்கட்சியின் சபா மாநில அலுவலகம் திறக்கப்பட்டது. 2013 மே 5இல் நடைபெறவிருக்கும் மலேசியப் பொதுத்தேர்தலில், இந்தக் கட்சி 28 நாடாளுமன்ற 49 சட்டசபை இடங்களில் போட்டியிடுகிறது.

மேற்கோள்கள்
-----------

1. ↑  Sabah STAR chief warns Sarawakians against letting Umno into the state, alleging that the party is nothing but 'trouble'.
2. ↑  For the first time in 35 years, all seats are contested and more than half of them will see multi-cornered fights.
3. ↑  "A PKR's National Supreme Council member Jeffrey Jomion has resigned from the party to join the Sabah chapter of the State Reform Party (STAR) on Thursday". 2013-07-23 அன்று மூலம் பரணிடப்பட்டது. 2021-08-12 அன்று பார்க்கப்பட்டது.
**இரண்டாம் முஆவியா** (*Muawiya II*, அரபி:معاوية بن يزيد) முதலாம் யாசித்தின் மகனும் மூன்றாவது உமைய்யா கலீபாவும் ஆவார். தந்தையின் இறப்பிற்குப் பின் 683ல் ஆட்சியை பிடித்த இவர், மொத்தம் மூன்று மாதங்கள் நாற்பது நாட்கள் மட்டுமே ஆட்சி செய்தார். பொதுவாக இளகிய மனமும், அரசியல் ஆர்வமின்மையும் கொண்டவராக இவர் விளங்கினார். இவரின் தந்தை யாசித்தினால், அப்துல்லா இப்னு சுபைருக்கு எதிராக மெக்கா மற்றும் மதினா ஆகிய புனித நகரங்களில் மேற்கொள்ளப்பட்ட ராணுவ நடவடிக்கைகளை திரும்பப் பெற்றார். இந்த நடவடிக்கையின் மூலம் அந்த புனித நகரங்களை தான் அவமதிக்க விரும்பவில்லை என அறிவித்தார். மேலும் உசேனின் படுகொலை, புனித நகரங்களின் மீதான தாக்குதல் போன்ற தனது தந்தையின் நடவடிக்கைகளுக்காக மனம் வருந்தி 684ல் ஆட்சியை துறந்தார். இதன் பிறகு நாற்பது நாட்கள் கழித்து மரணமடைந்தார்.

முஆவியா தனது ஆட்சியில் கண்டிப்பாக இருக்க வேண்டியவை என கூறி அமல்படுத்திய மூன்று சட்டங்கள் மிகவும் முக்கியமானவை. அவை,

* பெண்களின் உரிமைகள் பாதுகாக்கப்பட வேண்டும்.
* எந்த ஒரு குற்றத்திற்கும், மரன தண்டனை சரியான தீர்ப்பாகாது.
* தரும நிதி அனைவருக்கும் கட்டாயமானது.

இந்த சட்டங்கள் இவரின் மறைவுக்குப் பின் திரும்பப் பெறப்பட்டது குறிப்பிடத்தக்கது.
**எட்வார்டு காய்னெசு அல்லது கைன்சு** *(Edward Haynes* or *Haines)* (அண். 1683– அண். 1708) இங்கிலாந்து அரசு வானியலாளர் ஆவார். இவர் அரசக் கழக வானியலாளரும் ஆவார்]].

இவர்1682 பிப்ரவரி, 11 இல் இலண்டன் பேசிங் சந்தில் இருந்து நிலா ஒளிமறைப்பை நோக்கினார். அதே நேரத்தில் அந்நிகழ்ச்சியை எட்மாண்டு ஆல்லே, ஜான் பிளேம்சுடீடு ஆகியவரும் கிரீன்விச்சில் இருந்து நோக்கியுள்ளனர். கைன்சு அரசக் கழக ஆய்வுறுப்பினராக 1683 மே, 2இல் தேர்ந்தெடுக்கப்பட்டார். இதற்கு எட்மண்டு ஆல்லே, ஜான் பிலேம்சுடீடு ஆகிய இருவரும் பரிந்துரைத்தனர்.

இறை நம்பிக்கையற்ற கைன்சு இளவல் எடுமண்டு காலமி மடத்தில் இருந்தார். காலமி அப்போது கெர்ட்டுபோர்டுசயரில் இருந்த தாத்தெரிட்ஜில் இறந்தார். பிறகு தாத்தெரிட்ஜின் இலண்டனுக்கு மேற்கே உள்ள தொலைவு நோக்கிடுவழி கணக்கிடப்பட்டது தொலைவு.

குறிப்புகள்
-----------

1. 1 2  royalsociety.org, *Haynes; Edward (fl 1683 - 1708)*.
2. ↑  Alan H. Cook (1998). *Edmond Halley: Charting the Heavens and the Seas*. Oxford University Press. பக். 381. பன்னாட்டுத் தரப்புத்தக எண்:978-0-19-850031-5. .
3. ↑  Frances Willmoth (1 January 1993). *Sir Jonas Moore: Practical Mathematics and Restoration Science*. Boydell & Brewer. பக். 212. பன்னாட்டுத் தரப்புத்தக எண்:978-0-85115-321-6. .
4. ↑    "Calamy, Edmund (1635?-1685)". *Dictionary of National Biography* **8**. (1886). London: Smith, Elder & Co.
5. ↑   *நிலா விளைவித்த வியாழன் கோளின் ஒளிமறைப்புகள் மார்ச்சிலும் ஏப்பிரல் இறுதியிலும் இலண்டனில் நோக்கிப் பதிவு செய்யப்பட்டன*, Philosophical Transactions Vol. 16, (1686 - 1692), pp. 85-87, at p. 87; Published by: The Royal Society. Stable URL:
**குலாம் ரசூல் கல்வான்** (**Ghulam Rassul Galwan**) இந்தியாவின் கிழக்கு லடாக் பிரதேசத்தில் 1878-இல் பிறந்த மலையேற்ற வீரர் ஆவார். இவர் காரகோரம், கே 2 மற்றும் பாமிர் மலைகளில் பயணிக்க ஐரோப்பிய ஆய்வாளர்களுக்கும், பிரித்தானிய இராணுவ அதிகாரிகளுக்கும், மலையேற்ற வீரர்களுக்கும் உதவிய சுற்றுலா வழிகாட்டியாவர்.

1887 ஆம் ஆண்டில், உலகின் இரண்டாவது மிக உயரமான கே 2 கொடுமுடியின் உயரத்தை அளப்பதற்கு ஆங்கிலேயப் புவியியலாளரான மேஜர் ஹென்றி காட்வின் ஆஸ்டினுடன் குலாம் ரசூல் கால்வான் 
மலையேற்றப் பயணத்திற்கு வழிகாட்டியாக செயல்பட்டார். 

1892 ஆம் ஆண்டில், டன்மோர் சார்லஸ் முர்ரே எனும் ஆங்கிலேய இராணுவ அதிகாரியுடன் ருசியாவுக்கு எதிராக பாமிர் மலைப்பகுதிகளில் மேற்கொண்ட உளவுப் பணிக்காக அவருடன், குலாம் ரசூல் கல்வான் பயணம் செய்தார்.

1890 மற்றும் 1896 ஆம் ஆண்டுகளில், குலாம் ரசூல் கல்வான் ஆங்கிலேய-திபெத்திய ஒப்பந்தத்தை உருவாக்கிய சர் பிரான்சிஸ் யங்ஹஸ்பெண்டுடன் இமயமலை பகுதிகளில் நீண்ட பயணம் செய்தார், இது பிரித்தானிய இந்தியா அரசாங்கத்திற்கும் நடு ஆசியா, திபெத், சீனா மற்றும் நேபாளம் ஆகிய பகுதிகளுக்கும் நீண்டகால வர்த்தக உறவுகளை மேம்படச் செய்தது. 1913 இல், அவர் இத்தாலிய விலங்கியல் நிபுணர் பிலிப்போ டி பிலிப்பியுடன் மலையேறறத்திற்கு சென்றார். குலாம் ரசூல் கால்வான் 1925-இல் தமது 47-வது அகவையில் மறைந்தார்.

மரபுரிமைப் பேறுகள்
------------------

பிரித்தானிய இந்தியாவின் ஆட்சியாளர்கள் குலாம் ரசூல் கல்வானின் நினைவைப் போற்றும் வகையில், கிழக்கு லடாக்-திபெத் இடையே உள்ள ஒரு பள்ளத்தாக்கிற்கும், ஒரு ஆற்றுக்கும் கல்வான் பள்ளத்தாக்கு மற்றும் கல்வான் ஆறு பெயரிட்டனர்.

இதனையும் காண்க
--------------

* மல்லி மஸ்தான் பாபு
* டஷி நுங்ஷி மாலிக்
* மாலவத் பூர்ணா

மேற்கோள்கள்
-----------

1. ↑  Henry Haversham Godwin-Austen
2. ↑  Charles Murray, 7th Earl of Dunmore
3. ↑  Francis Younghusband
4. ↑  Life and times of the man after whom Galwan river is named

வெளி இணைப்புகள்
---------------

* India-China standoff: Where is Galwan valley and why is it so strategic?
**நல்வெள்ளியார்** என்றும் நல்லொளியார் என்றும் அழைக்கப்பட்ட இவர் மதுரையைச் சேர்ந்த பெண்பாற் புலவர். இவர் பாடியதாக நற்றிணையில் இரண்டு பாடல்கள் (பாடல்: 7, 47), குறுந்தொகையில் ஒரு பாடல் (பாடல்:365), அகநானூற்றில் ஒரு பாடல் (பாடல்: 32) ஆகியவை இடம் பெற்றிருக்கின்றன.

அகநானூறு 32 பாடல் தரும் செய்தி
------------------------------

* அண்கணாளன் = நெருக்கமான கண்ணாளன்

அவன் புரவலன் போல வந்தான். இரவலன் போலப் பணிவோடு பேசினான். 'சூர மகளிர் போல நின்று என்னை வருத்துகின்றாயே! யார் ஐயோய்?' என்றான். என்னை என் முதுகுப் பக்கம் தழுவி நான் கிளி ஓட்டும் தட்டையைத் தானும் பிடித்துக்கொண்டு புடைத்தான். 

அதுமுதல் நான் மழையில் கரையும் மண் போல ஆனேன். என் தோள் அவனுக்குத்தான். 

தலைவி தோழியிடம் சொல்கிறாள். 'இன்னும் ஏன் உன்னிடம் வந்து கெஞ்சவேண்டும்?'

குறுந்தொகை 365 பாடல் தரும் செய்தி
---------------------------------

தோழி தலைவனிடம் சொல்கிறாள். 

நீ பலாப்பழம் மிக்க நாட்டுக்குத் தலைவன். உன் நாட்டில் மட்டுந்தான் அருவி முழக்கத்துடன் நீரைக் கொட்டுகிறது என்று நினைக்கிறாயா? உன் காதலியின் கண்ணுந்தான்.

நற்றிணை 7 பாடல் தரும் செய்தி
----------------------------

தலைவன் பொருள் தேடச் சென்றுள்ளான். அவன் வரவை எண்ணி ஏங்கும் தலைவியைத் தோழி தேற்றுகிறாள்.

வயலில் வெண்ணெல் மேய்ந்த யானை காட்டில் துஞ்சும். அந்தக் காட்டிலும் மழை பெய்ய வானம் மின்னுவதைப் பார்.

மழைகாலத்தில் அவர் திரும்பிவிடுவார்.

நற்றிணை 47 பாடல் தரும் செய்தி
-----------------------------

உழுவை தன் களிற்றை அட்டுக் கொன்றது என்று பெண்யானை தன் கன்றைத் தழுவிய வண்ணம் நெய்தல் இலை போன்ற தன் காதை ஆட்டிக்கொண்டு வருத்தத்தோடு சுழன்றுவரும் நாடன் அந்தத் தலைவன். 

வேலன் கழங்கு போட்டு வீடு கட்டிக் காட்டி இவளுக்கு வெறி என்று தணிக்க முயன்றால் அம் முயற்சி பயன்படுமா? - தோழி தலைமகளுக்குச் சொல்வது போல, காத்திருக்கும் அவன் கேட்குபடி சொல்கிறாள்.
இக்ககாலத்தில் ஆனைமலைக் காடுகள் என்று வழங்கப்படும் இடம் சங்ககாலத்தில் உம்பற்காடு எனப்பட்டது. உம்பல் என்னும் சொல்லுக்கு யானை என்பது பொருள்.

இமயவரம்பன் நெடுஞ்சேரலாதன் பரிசு
-------------------------------

இரண்டாம் பதிற்றுப்பத்து நூலின் பாடல் தலைவன் இமயத்தில் வில்லைப் பொறித்த நெடுஞ்சேரலாதன். இவன் இந்தப் பதிற்றுப்பத்தில் தன்னைப் பாடிய புலவர் குமட்டூர்க் கண்ணனார்க்கு இந்த உம்பற்காட்டுப் பகுதியிலிருந்த 500 ஊர்களைப் பரிசிலாக வழங்கினான் .

செங்குட்டுவன் பரிசு
-------------------

கண்ணகிக்குக் கோயில் கட்டிய கடல் பிறக்கு ஓட்டிய செங்குட்டுவன் தன்னை ஐந்தாம் பதிற்றுப்பத்தில் பாடிச் சிறப்பித்த புலவர் பரணருக்கு உம்பற்காட்டுப் பகுதியிலிருந்து கிடைக்கும் வரிப் பணத்தில் பாதியைப் பரிசிலாக வழங்கினான். அத்துடன் தன் மகன் குட்டுவன் சேரல் என்பவனையும் புலவர்க்குப் பாதுகாவலாகவும், உறுதுணையாகவும் இருக்கும்படி தானமாகக் கொடுத்தான்.

பல்யானைச் செல்கெழு குட்டுவன் ஆட்சி
----------------------------------

அண்ணன் இமயவரம்பன் நெடுஞ்சேரலாதன் புலவர்க்குப் பரிசாக வழங்கிய உம்பற்காட்டுப் பகுதி தம்பி பல்யானைச் செல்கெழு குட்டுவன் காலத்தில் தன்னாட்சி பெற முயன்றது. அதனை அடக்கிப் பல்யானைச் செல்கெழு குட்டுவன் உம்பற்காட்டுப் பகுதியில் தன் ஆட்சியை நிறுவினான்.

மேற்கோள்கள்
-----------

1. ↑  பதிற்றுப்பத்து இரண்டாம் பத்து பதிகம்
2. ↑  பதிற்றுப்பத்து ஐந்தாம் பத்து பதிகம்
3. ↑  பதிற்றுப்பத்து மூன்றாம் பத்து பதிகம்
**எடுவர்டோ செர்ரா** (*Eduardo Serra*, பிறப்பு: அக்டோபர் 2, 1943) ஓர் ஒளிப்பதிவாளர் ஆவார். இவர் போர்த்துகல் நாட்டின் லிஸ்பனில் பிறந்தவர். இரு முறை தனது ஒளிப்பதிவிற்காக ஆஸ்கார் விருதிற்குப் பரிந்துரைக்கப்பட்டிருகிறார்.

இவர் 1960 முதல் 1963 வரை பொறியியல் படிப்பை *லிஸ்பன் இன்ஸ்ட்டிட்டியூட்டோ சுப்பீரியர் டெக்னிக்கோ* வில் (Lisbon's Instituto Superior Técnico) படித்தார். மாணவர் புரட்சியில் ஈடுபட்டதால் நாட்டை விட்டு வெளியேறினார். பின்னர் அவர் பிரான்ஸ் நாட்டிற்குக் குடிபெயர்ந்தார். அங்கு *வாகிரார்ட் பிலிம் ஸ்கூலில்* (Vaugirard film school) படித்தார். 1966 ஆம் ஆண்டு பட்டப் படிப்பை முடித்தார். பின்னர் இரண்டாம் பட்டப்படிப்பாக *வரலாற்றுக் கலை மற்றும் கட்டிடக்கலை*யில் (Art History and Archeology) கல்வியை முடித்தார்.
*ப்ளட் டையமண்ட்* (Blood Diamond-2006), *ஹாரி பார்ட்டர் அண்டு டெட்லி ஹாலோஸ்-பாகம் 1* (Harry Potter and the Deathly Hallows– Part 1-2010) மற்றும் *டெட்லி ஹாலோஸ்- பாகம் 2* (Deathly Hallows – Part 2-2011) ஆகியவை இவர் பணியாற்றிய முக்கியத் திரைப்படங்கள் ஆகும்.

வெளி இணைப்புகள்
---------------

* எடுவர்டோ செர்ரா

மேற்கோள்கள்
-----------

1. ↑  "AIP Cinema". AIP Cinema. 1943-10-02. 2011-07-07 அன்று மூலம் பரணிடப்பட்டது. 2011-08-18 அன்று பார்க்கப்பட்டது.
**துள்ளும் காலம்** (***Thullum Kaalam***) ஏ. சாரனா இயக்கத்தில், 2005 ஆம் ஆண்டு வெளிவந்த இந்தியத் தமிழ்த் திரைப்படமாகும். லட்சுமி தயாரிப்பில், எஸ். பி. பூபதி இசை அமைப்பில், 29 ஜூலை 2005 ஆம் தேதி வெளியானது. ஷங்கர், ஹீரா, மேகா, வினிதா, ராஜீவ், ஸ்ரீமன், பல்லவி, ரஜினி நிவேதா, குமரிமுத்து மற்றும் பலர் நடித்துள்ளனர்.

நடிகர்கள்
---------

ஷங்கர், ஹீரா, மேகா, வினிதா, ராஜீவ், ஸ்ரீமன், பல்லவி, ரஜினி நிவேதா, குமரிமுத்து, காதல் சுகுமார், கொட்டாச்சி, பயில்வான் ரங்கநாதன், மேனேஜர் சீனா, முருகன், மிமிகிரி செந்தில், தரீக்கா, விவேகா.

கதைச்சுருக்கம்
--------------

பனிரெண்டாம் வகுப்பு பயிலும் மாணவன் சிந்துராஜ் என்கிற சிந்து (ஷங்கர்), ஆசிரியையான தன் அக்கா போர்க்கொடி (வினிதா) மற்றும் ராணுவ அதிகாரியான அண்ணன் சந்தோஷ் (முருகன்) ஆகியோருடன் வாழ்ந்து வருகிறான். போர்க்கொடி தன் தம்பிகளுக்காக எதுவும் செய்யும் குணம் கொண்டவள். நன்கு படிக்கும் சக மாணவியான தமிழ்ச்செல்வி, சிந்துவை வெறுக்கிறாள். தேர்வில் வெற்றிபெற்ற சிந்து தன் நண்பர்களுடன் கல்லூரியில் படிக்க பட்டணம் செல்கிறான்.

கல்லூரியில், திவ்யா (மேகா) சிந்துவை விரும்புகிறாள். கல்லூரி பாட்டு போட்டியில் பங்குபெற்று முதல் பரிசு பெறுகிறான் சிந்து. சிந்துவை தன் பெற்றோருக்கு அறிமுகப்படுத்த ஆசைப்பட்டாள் திவ்யா. ஆனால், சிந்து பல காரணங்களால் தந்திப்பதை தவறவிட்டான். பின்னர், குடிபோதையில் சிந்து திவ்யாவை தவறாக பேச, கோபம் கொண்ட திவ்யா, சிந்துவை வெறுத்து தன் பெற்றோர்களுடன் அமெரிக்கா சென்றுவிடுகிறாள்.

இதற்கிடையில், ஊர் திரும்பும் சந்தோஷிற்கு தமிழ்ச்செல்வியை திருமணம் செய்து வைக்க விரும்பினாள் போர்க்கொடி. ஆனால், தமிழ்செல்வி அதை மறுத்துவிட்டாள். பின்னர் நிச்சயமாகும் தமிழ்செல்வியின் திருமணம், வரதட்சணையின் காரணமாக நின்றுவிடுகிறது. சிந்துவும் தமிழ்ச்செல்வியும் திருமணம் செய்துகொள்கிறார்கள். பின்னர் என்னவானது என்பதே மீதிக் கதையாகும்.

ஒலிப்பதிவு
----------

இந்தப் படத்தின் பின்னணி மற்றும் பாடல்களின் இசையை அமைத்தது எஸ். பி. பூபதி ஆவார். விவேகா, விக்டர் தாஸ், கிருதயா ஆகியோர் எழுதிய பாடல்கள் 2005 ஆண்டு வெளியானது.

### பாடல்களின் பட்டியல்

1. துள்ளும் காலம் (4:45) - திப்பு
2. 60 வயதில் (5:13) - பிரசன்ன ராவ்
3. தை பிறந்தது (5:40) - பிரபு, ப்ரியா
4. செம்பருத்தி (6:06) - ஹரிஷ் ராகவேந்திரா
5. எக்களிற (5:07) - ஸ்ரீலேகா பார்த்தசாரதி

மேற்கோள்கள்
-----------


1. ↑  "http://www.woodsdeck.com". External link in `|title=` (உதவி)
2. ↑  "www.jointscene.com/". Archived from the original on 2010-08-13. 2019-03-13 அன்று பார்க்கப்பட்டது.CS1 maint: unfit url (link)
3. ↑  "http://www.thehindu.com". External link in `|title=` (உதவி)
4. ↑  "http://www.thehindu.com". External link in `|title=` (உதவி)
5. ↑  "http://www.nowrunning.com". 2018-05-01 அன்று மூலம் பரணிடப்பட்டது. 2019-03-13 அன்று பார்க்கப்பட்டது. External link in `|title=` (உதவி)
6. ↑  "http://mio.to". 2018-03-12 அன்று மூலம் பரணிடப்பட்டது. 2019-03-13 அன்று பார்க்கப்பட்டது. External link in `|title=` (உதவி)
7. ↑  "https://itunes.apple.com". External link in `|title=` (உதவி)
**பால் ருத்** (*Randall Park*, பிறப்பு:மார்ச்சு 23, 1974) ஒரு அமெரிக்கா நாட்டு நடிகர், எழுத்தாளர் மற்றும் நகைச்சுவையாளர் ஆவார். இவர் 'பிரெஷ் ஆப் தி போர்ட்' (2014-2020) என்ற தொலைக்காட்சி தொடரில் நடித்ததன் மூலம் அறியப்படும் நடிகர் ஆனார். இந்த தொடரில் நடித்ததற்காக 2016 ஆம் ஆண்டில் நகைச்சுவைத் தொடரில் சிறந்த நடிகருக்கான விமர்சகர்களின் விருப்ப தொலைக்காட்சி விருதுக்கு பரிந்துரைக்கப்பட்டார். அதை தொடர்ந்து தி ஆபீஸ், வீப் போன்ற பல தொலைக்காட்சி தொடர்களில் நடித்துள்ளார்.

இவர் 2018 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் (2018) என்ற திரைப்படத்திலும் மற்றும் வாண்டாவிஷன் என்ற குறும் தொடரிலும் 'ஜிம்மி வூ' என்ற கதாபாத்திரத்தில் நடித்துள்ளார். டிசி விரிவாக்கப்பட்ட பிரபஞ்சத் திரைப்படமான அக்வாமன் என்ற திரைப்பதில் 'ஸ்டீபன் ஷின்' என்ற கதாபாத்திரத்திலும் நடித்துள்ளார்.

மேற்கோள்கள்
-----------

1. ↑  Bazilian, Emma (December 7, 2014). "The Interview's Randall Park on How Vice Prepared Him to Play Kim Jong-Un". *www.adweek.com* (ஆங்கிலம்). 2020-02-15 அன்று பார்க்கப்பட்டது.
2. ↑  "Randall Park Biography". *Empire* (ஆங்கிலம்). 2015-08-15. 2020-02-18 அன்று பார்க்கப்பட்டது.
3. ↑  "Celebrity birthdays, March 19–25". *San Angelo* (ஆங்கிலம்). 2020-02-18 அன்று பார்க்கப்பட்டது.
4. ↑  Block, Alex Ben. "'Community' Leads Critics' Choice Television Awards Nominees". *Hollywood Reporter*. February 16, 2019 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் ராண்டால் பார்க்
விளையாட்டுப் போட்டிகளில், **துவக்கப்பிழை (அ) பிழை துவக்கம்** என்பது, விளையாட்டின் துவக்க விதியை மீறும் விதமாக, துவக்கத்தைக் குறிக்கும் சைகைக்கு முன்னதாக (சில் சமயம், பின்னதாகவும்), போட்டியாளர்கள் அசையும் விதி மீறலைக் குறிக்கும். இத்தகைய விதிமீறலில் ஈடுபடும் வீரர் அல்லது அணியின் களநிலை அபராதத்திற்குள்ளாக்கப்பட்டு, விதிமீறல் தொடருமாயின் தகுதியிழக்க நேரும் என்று எச்சரிக்கப்படும். சில சமயம் உடனடி தகுதி நீக்கத்திற்கும் வழி வகை இருப்பதும் உண்டு.

நீச்சற்போட்டி, தடகளம், விரைவோட்டம்,  வாகனப்பந்தய விளையாட்டுகள் போன்ற பந்தய விளையாட்டுக்களில் துவக்கப்பிழை பொதுவாகக் காணப்படும். இத்தகைய போட்டிகளில் சிறு அனுக்கூறளவு நேரமும் போட்டி முடிவுகளைப் பெரிதும் பாதிப்பதாகவும், சிறந்த துவக்கத்திற்கான பதற்றம் போட்டியாளரின் செயல்திறனைப் பாதிப்பதாகவும் இருக்கும்.

மாறாக, பந்தயங்களில் பிழையற்ற துவக்கங்கள் பொதுவாக சுத்தமான அல்லது சரியான துவக்கம் என்று வழங்கப்படும்.

### தடகளம்

2007 பான் அமெரிக்க விளையாட்டுகளின் 100 மீ பந்தயத்தின் துவக்கக் கோட்டில் வைக்கப்பட்டிருக்கும் அழுத்தமுணர் துவக்கப் பாளங்கள்.
விரைவோட்டப் பந்தயங்களில், தடகள விளையாட்டுகளின் ஆளுமை அமைப்பான ஐ.ஏ.ஏ.எஃபின் விதிகளின்படி, போட்டி துவத்திற்கான துப்பாக்கி வெடித்த 0.1 நொடிகளுக்குள் ஒரு வீரர் அசைந்தால் அவர் பிழையாகத் துவங்கியதாகக் கருதப்படுவார். மனித மூளையால் தான் கேட்ட ஒலித் தகவலை 0.1 நொடிகளுக்குள் ஆய்ந்தறிய முடியாது என வலியுறுத்தும் சோதனைகளின் அடிப்படையில் எதிர்வினைக்கான காலம் 0.1 நொடிகளாக வைக்கப்பட்டது. முழு தானியக்க விசை/அசைவுணர் கருவிகள் பொருத்தப்பட்டு, கணினி மூலம் துப்பாக்கியோடு இணைக்கப்பட்ட துவக்கப்பாளங்கள் பயன்படுத்தப்படும் உயர்மட்ட போட்டிகளில் மட்டுமே இவ்விதி செயல்படுத்தப்படுகிறது. பெரும்பான்மையான கீழ்மட்ட போட்டிகளில் துவக்கப்பிழைகளை நடுவர்கள் கண்கூடாகவே தீர்மானிக்கின்றனர்.

மேற்கோள்கள்
-----------

1. ↑  2008 IAAF Rule Book பரணிடப்பட்டது 2009-03-25 at the வந்தவழி இயந்திரம் - Chapter 5, Rule 161 Part 2
2. ↑  "Reaction times & false starts in sprints". Condellpark.com. 2002-09-21. 2011-04-24 அன்று பார்க்கப்பட்டது.
**ராதிகா மோகன் மைத்ரா** (Radhika Mohan Maitra) (1917-1981) இவர் ஓர் இந்திய சரோத் கலைஞராவார். மேலும், நரேந்திர நாத் தார், கல்யாண் முகர்ஜியா, புத்ததேவ் தாசு குப்தா, சஞ்சய் பந்தோபாத்யாய், அபனீந்திர மைத்ரா, சமரேந்திர நாத் சிக்தார், மைக்கேல் ராபின்சு போன்ற பல சிறந்த இசைக்கலைஞர்களின் குருவுமாவார்.  20 ஆம் நூற்றாண்டின் சரோத் இசையில் மைத்ரா ஒரு செல்வாக்கு மிக்கவராக கருதப்பட்டு 'சங்கீதாச்சார்யா' என்ற பட்டத்தைப் பெற்றார்.  1971 இல் சங்கீத நாடக அகாதமி விருது வழங்கப்பட்டவர்களில் இவரும் ஒருவர்.

ஆரம்ப வாழ்க்கை
--------------

இவர், இசைக்கலைஞர்களின் வழிவந்த ஒரு பெங்காலி ஜமீந்தார் குடும்பத்தில் இருந்து வந்தவர். இவரது தாத்தா, லலித் மோகன் மைத்ரா தபலா இசைக்கலைஞராக இருந்தார். இவரது தந்தை, பிரஜேந்திர மோகனும் சரோத் கலைஞராவார். மேலும் இவரது தாய் சித்தார் கற்றுக் கொண்டிருந்தர். இவரது தாத்தாவால் ஆதரிக்கப்பட்டவர்களில் முகமது அமீர்கானும், ராதிகாவின் குருவாகவும், முதன்மை ஆசிரியராகவும் செயல்பட்டவர் இவர்தான். இருப்பினும் மாணவர்கள் இவரது அனுமதியுடன் பிற கருவிகளையும் இசை பாணிகளையும் கற்றுக்கொனர். மைத்ரா தனது இசை பயிற்சிக்கு மேலதிகமாக , கொல்கத்தா பல்கலைக்கழகத்தால் வழங்கப்பட்ட தத்துவத்தில் முதுகலைப் பட்டமும், சட்ட பட்டமும் பெற்றிருந்தார். இவர் சிறிது காலம் தத்துவத்தை கற்பித்தார். மேலும் பல புத்தகங்களை எழுதிய ஒரு பிரபல இசைக்கலைஞராகவும் இருந்தார்.

சுற்றுப்பயணம்
-------------

மைத்ரா 1950களில் ஒரு இசைக்கலைஞராக முக்கியத்துவம் பெற்றார். இவர் இந்தியாவிலும் உலகின் பிற இடங்களிலும் இசை நிகழ்ச்சிகளுக்கு தேவைப்பட்டபோது. வானொலி ஒலிப்பதிவுகளைத் தவிர, ஆப்கானித்தான், ஆத்திரேலியா, நியூசிலாந்து, பிலிப்பீன்சு, சீனா போன்ற நாடுகளில் இந்திய அரசு ஏற்பாடு செய்த கலாச்சார பிரதிநிதிகளின் ஒரு பகுதியாக இவர் இசை நிகழ்ச்சிகளை நிகழ்த்தினார். மேலும் 1975 ஆம் ஆண்டில் அமெரிக்காவின் அரசு சாரா சுற்றுப்பயணத்திலும் இசை நிகழ்ச்சிகளை நிகழ்த்தினார்.

திருமணம்
--------

1944 சூலையில் இவர் சுசாங்க் "அரச குடும்பத்தைச் சேர்ந்த" இலலிதா என்ற பெண்ணை மணந்தார்.

இறப்பு
------

மைத்ரா 1981 இல், தனது 64 வயதில், ஒரு விபத்தில் இறந்தார்.

மேற்கோள்கள்
-----------

1. ↑  "Music on the screen". 8 August 2008. Archived from the original on 2008-10-11.. பார்த்த நாள்: 2015-01-24.
2. ↑  "Timeout". 23 January 2006. Archived from the original on 2015-01-28.. பார்த்த நாள்: 2015-01-24.
3. ↑  "Sangeet Natak Akademi Puraskar (Akademi Awards)". Sangeet Natak Akademi. 30 May 2015 அன்று மூலம் பரணிடப்பட்டது. 2015-01-24 அன்று பார்க்கப்பட்டது.
4. ↑  Hamilton, James Sadler (1994). *Sitar Music in Calcutta: An Ethnomusicological Study*. Motilal Banarsidass Publisher. பக். 3–6, 113–114. பன்னாட்டுத் தரப்புத்தக எண்:978-8-12081-210-9. .
5. ↑   Kalyan Mukherjea; Peter Manuel (2010). "Radhika Mohan Maitra: His Life and Times". *Asian Music* **41** (2): 188. .

மேலும் படிக்க
-------------

* Mukherjea, Kalyan; Manuel, Peter (2010). "Radhika Mohan Maitra: His Life and Times". *Asian Music* **41** (2): 180–197. doi:10.1353/amu.0.0065.

வெளி இணைப்புகள்
---------------

* Buddhadev Dasgupta speaks about his guru

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி
* United States

 |
| கலைஞர் | 
* MusicBrainz

 |
| மற்றவை | 
* Europeana
* SNAC

 |
ASHOKRAJANஒளிப்பதிவாளர் அசோக்ராஜன்
**அசோக்ராஜன்** (*Ashokrajan*, 02 பிப்ரவரி 1955) இந்தியத் திரைப்பட ஒளிப்பதிவாளர் ஆவார். மனித மனங்களை கதைகளாக உருமாற்றி, மக்களின் வாழ்க்கையை பிரதிபலிக்கும் வகையில், திரையில் காட்சிகளாக சித்தரிக்கும் திரைப்படங்களுக்கு, கேமிரா கண்களால் படம்பிடித்து காட்டும் சிறந்த ஒளிப்பதிவாளர். தமிழ், தெலுங்கு, இந்தி என மொத்தம் 50க்கும் மேற்பட்ட திரைப்படங்களில் ஒளிப்பதிவாளராக பணியாற்றியுள்ளார்.

ஒளிப்பதிவாளர் அசோக்ராஜன் சென்னையில் பிறந்தவர். 1981 இல் ஒளிப்பதிவாளர் பி. கண்ணனிடம் உதவியாளராக திரைப்பட வாழ்க்கையைத் தொடங்கினார். இணை ஒளிப்பதிவாளராக 35 இற்கும் மேற்பட்ட திரைப்படங்களில் பணியாற்றியுள்ளார். கே. எஸ். ரவிக்குமார் இயக்கத்தில் வெளியான சேரன் பாண்டியன் உள்ளிட்ட 50க்கும் மேற்பட்ட திரைப்படங்களில் ஒளிப்பதிவாளராக பணியாற்றினார்.

### குடும்ப பின்னணி:

  

மறைந்த முன்னாள் முதலமைச்சர், முத்தமிழ் அறிஞர்  திரு.கருணாநிதியின் கைவண்னத்தில் எழுதி, மறைந்த  நடிகர் செவாலியே டாக்டர் சிவாஜி கணேசன் நடிப்பில் வெளியான "பராசக்தி" திரைப்படத்த்ன் பன்முக இயக்குனர் திரு.கிருஷ்ணன் பஞ்சுவின் குடும்பத்தில் இருந்து வந்தவர். திரு.கிருஷ்ணன் பஞ்சு அசோக் ராஜன் தாய்மாமன் ஆவார். 

மறைந்த  நடிகர் செவாலியே டாக்டர் சிவாஜி கணேசன் நடிப்பில் வெளியான பாசமலர் திரைப்படத்தை இயக்கிய பிரபல இயக்குனர் திரு.பீம்சிங் அசோக் ராஜன் சித்தப்பா ஆவார். 

நடிகர் ரஜினிகாந்த் நடித்த காயத்ரி திரைப்படத்தை இயக்கிய இயக்குனர் பட்டு என்கிற ஆர்.பட்டாபிராமன் அசோக் ராஜன் தாய்மாமன் ஆவார்.

பணியாற்றிய திரைப்படங்கள்
------------------------

* முத்து
* நாட்டாமை
* பிஸ்தா
* ஊர் மரியாதை
* நட்புக்காக
* புத்தம் புது பயணம்
* புருஷ லட்சணம்
* பெரிய குடும்பம்
* எதிரி
* என்னவளே
* வில்லன்
* பரம்பரை
* மின்சார கண்ணா
* துள்ளுவதோ இளமை
* காதல் ஜாதி
* பொண்ணு வீட்டுக்காரன்
* சேரன் பாண்டியன்
* பொள்ளாச்சி மாப்பிள்ளை
* சுயம்வரம் (கின்னஸ் சாதனை படம்)
* என்னைப் பார் யோகம் வரும்
* பேண்ட் மாஸ்டர்
* மனசே மவுனமாய்

விருதுகள்
---------

* நட்புக்காக திரைப்படத்திற்கு பாரத் கல்சுரல் அகாடமி விருது[]
* 2008ம் ஆண்டு சன் தொலைக்காட்சியில் ஒளிபரப்பான *சிவசக்தி* தொலைக்காட்சி தொடருக்காக சிறந்த ஒளிப்பதிவாளருக்கான தமிழக அரசின் விருது[]

மேற்கோள்கள்
-----------

1. ↑  "Ashok Rajan". *Binged* (ஆங்கிலம்). 2022-01-08 அன்று பார்க்கப்பட்டது.